Uutisissa: Yhdysvaltojen senaatin enemmistöjohtaja Chuck Schumer -
vaatii Israeliin vaaleja. Millainen viesti se on Israelin vihollisille?
Ja: Kristityt palvelevat juutalaisvaltiota.
Uskovat ympäri maailmaa tulevat apuun.
Ja: Sota riehuu vain 150 kilometrin päässä, -
mutta kristityt huolehtivat kodittomista ja kärsivistä -
ja palvelevat 60 000:ta ihmistä.
KRISTILLISEN MAAILMAN UUTISET
Tervetuloa! Olen Brody Carter. Tuuraan Georgea ja Wendyä.
Benjamin Netanjahu syyttää senaatin enemmistöjohtaja Chuck Schumeria -
Israelin horjuttamisesta Schumerin vaadittua vallanvaihtoa.
Schumer väittää, että Netanjahu on rauhan este, -
joka taipuu äärioikeiston edessä. Chris Mitchell jatkaa.
Enemmistöjohtaja Chuck Schumer sanoi senaatissa torstaina, -
että pääministeri Netanjahulta on suunta kateissa.
Hän vaati hallitusta vaihtoon.
Netanjahulle poliittinen selviytyminen menee Israelin parhaan edun edelle.
Netanjahun hallitus ei enää sovi Israelin tarpeisiin -
lokakuun 7. päivän jälkeen.
Maailma on muuttunut radikaalisti sen jälkeen.
Yhä useampi demokraatti vaatii Bidenin hallintoa -
painostamaan Israelia, jotta se pysäyttäisi Hamasin vastaisen sodan.
Schumerin mukaan Netanjahun koalitio koostuu äärioikeistolaisista, -
jotka eivät piittaa verosta, jonka sota vaatii Gazan siviileiltä.
Israel ei selviydy, jos siitä tulee hylkiö.
Netanjahu vastasi lausunnossaan Israelin odottavan, -
ettei Schumer "kaiva maata Israelin hallinnon alta."
Israelin USA:n-suurlähettiläs Michael Herzog kirjoitti: -
"Israel on suvereeni demokratia.
Ei ole avuksi, etenkin kun Israel käy sotaa -
kansanmurhaa tavoittelevaa Hamasia vastaan, -
että puututaan liittolaisen sisäisiin asioihin."
Israelin entinen pääministeri Naftali Bennett: -
"Olemme itsenäinen maa, emme banaanivaltio."
Israelin oppositiojohtaja Jair Lapid sanoi Schumerin puheen osoittavan, -
että Netanjahu on menettämässä tärkeimmän liittolaisen, USA:n, tuen.
Schumerin puhe oli yllätys, sillä hän on aiemmin tukenut Netanjahua.
Vuonna 2015 hän oli harvoja demokraatteja, -
jotka äänestivät Obaman Iran-sopimusta vastaan.
Hän ei kritisoinut Netanjahua -
arvostellessaan sopimusta kongressissa
Kongressin puhemies tyrmäsi Schumerin lausunnot.
On väärin, että amerikkalaisjohtaja sekaantuu näin kärjistävästi -
lähimmän liittolaisen sisäpolitiikkaan, -
kun tämä käy eloonjäämistaistelua.
Israelin juutalaisvaltio ansaitsee liittolaisen, -
joka toimii kuin liittolainen. Israel ei ole Amerikan siirtomaa, -
jonka johtajat noudattavat Washingtonin valtapuolueen tahtoa.
Senaattori Graham sanoi Schumerin puheita järisyttävän huonoksi: -
"Olet tehnyt paljon vahinkoa. Korjaa se."
Demokraattisenaattori Ben Cardin oli maltillisempi: -
"Liittolaisina ja ystävinä meidän pitää tukea Israelia -
sen ponnisteluissa sodan jälkeen."
Seuraamme liittyy Chris Mitchell Jerusalemista.
Miksi Bidenin hallinto ja demokraatit haluavat Netanjahun pois?
Syitä on pari. Yksi syy on kotimaan politiikka.
Hän yrittää mielistellä kahta kilpailevaa äänestäjäryhmää.
Hän haluaa mielistellä osaa demokraateista, -
jotka tukevat Israelia. Heistä monet on juutalaisia.
Hän tahtoo mielistellä myös arabiväestöä, -
jota asuu paljon va'ankieli- osavaltioissa, kuten Michiganissa, -
ja joka vastustaa Bidenin Israel-politiikkaa.
Tämä on pitkälti sisäpolitiikkaa, kuten painostus kahden valtion ratkaisuun.
Paljon painostusta. Pelkäätkö tämän vahvistavan Hamasia -
ja johtavan väkivaltaan Länsirannalla ja muualla?
Uskon niin vahvasti. Jos antaa ymmärtää, että antaa periksi -
Hamasille, Hizbollahille tai muille ääri-islamilaisille ryhmille, -
se vain ruokkii niiden halua väkivaltaan ja terroriin.
Huolena on, että näiden rauhaa tavoittelevien toimien seurauksena -
väkivalta lisääntyy etenkin tänä räjähdysalttiin ramadanin aikana.
Missä piilee kahden valtion ratkaisun vaara?
Siinä on paljon vaaroja. Hamas osapuolena ei tulisi kuuloonkaan.
Jos Hamas olisi mallissa mukana, Israel ei hyväksyisi sitä.
Jäljelle jäisi palestiinalaishallinto.
Jos katsoo sen historiaa aivan viime ajoiltakin, -
se tuki Hamasin tekoja 7. lokakuuta.
Fatahin eli palestiinalaishallinnon pääpuolueen jäseniä -
jopa osallistui hirmutekoihin.
Ja jos katsoo kyselyjä Länsirannalla, -
suuri enemmistö palestiinalaisista kannatti -
Hamasin hirmutekoja 7. lokakuuta.
Kahden valtion ratkaisu, jota Bidenin hallinto esittää, -
ei toisi rauhaa, jota kaikki toivovat.
Israelin tukeminen on tärkeämpää kuin koskaan.
Miksi se on tärkeää? Miten kristityt voisivat rukoilla Israelin puolesta nyt?
Rukoilkaa rauhaa Jerusalemille ja viisautta johtajille.
On tärkeää tukea Israelia. Israelilaiset ja juutalaiset kokevat olevansa yksin.
He tarvitsevat kristittyjä rinnalleen puhumaan ja rukoilemaan puolestaan.
Chris Mitchell Jerusalemin toimituksesta, kiitos. - Kiitos.
Painostuksesta huolimatta Israelin johto vakuuttaa, -
ettei Israel lopeta, ennen kuin Hamas on tuhottu.
Tuhannet kristityt rientävät auttamaan Israelia.
Yksi tukija varoittaa USA:n lainsäätäjiä. Paul Strand jatkaa.
USA:n vastustuksesta huolimatta Israel aikoo edetä Rafahiin, -
viimeiseen Hamas-linnakkeeseen.
Terroristeille ei ole turvaa. Vaikka vaikuttaisi viivyttelyltä, -
voimme iskeä minne vain ja tuhoamme Hamasin.
USA:n ulkoministeri Antony Blinken painostaa Israelia -
ottamaan siviilien suojelemisen ykköstavoitteekseen.
Siviilien suojelemisen ja avustusten viemisen -
täytyy olla ykköstehtävä.
Israel aikoo perustaa siviileille -
humanitaarisia saarekkeita Gazan keskiosiin.
Israel ja USA kaavailevat myös merikäytävää, -
jota pitkin Gazan siviileille voitaisiin viedä avustuksia.
Näin ohitettaisiin Hamas ja jengit, joka omii maitse tuotua avustusta.
Käytävän kautta voitaisiin viedä jopa 2 miljoonaa ateriaa päivässä.
Israelin suurimpia tukijoita ovat evankelikaalikristityt.
Jotkut pitävät Israelin tukemista yhtenä USA:n tarkoituksista.
Tony Perkins johtaa ajatushautomoa.
Uskon, että USA:n ja Israelin tulevaisuudet kietoutuvat toisiinsa.
Amerikka on 60 vuoden aikana loitontunut Jumalan Sanasta.
Uskon, että Jumala on pitänyt USA:ta pystyssä vain siksi, -
että olemme tukeneet Israelia ja olleet sen turva.
Kristityt osoittavat tukeaan myös käytännön tavoin.
Israelilaisnuoret on kutsuttu rintamalle.
Kristityt ovat tulleet paikkaamaan heitä sadonkorjuussa ja muissa töissä.
On kunnia palvella tätä maata -
ja olla lähellä teitä, itkeä teidän kanssanne.
Vaikka muut kääntyisivät Israelia vastaan, nämä aikovat jäädä.
Tiedän, että koko maailma vihaa Israelia.
Minä ja me haluamme sanoa ryhmänä, -
että rakastamme ja tuemme Israelia.
Uskon Israelin Jumalaan täysin.
Turistien päivittäinen määrä on pudonnut 15 000:sta 3 000:een.
Uskovat vapaaehtoiset muodostavat luvusta jopa puolet.
Paul Strand, CBN News, Jerusalem.
Tulossa: Kymmenettuhannet tarvitsevat ruokaa, suojaa ja lohtua.
Putinin sotaa paenneet pelkäävät palata kotiin.
Tapaamme heitä palvelevia kristittyjä.
CBN:n uusin opetus: "How to Believe for Healing".
Monet kristityt uskovat Jeesukseen, syntien anteeksisaamiseen -
ja taivaaseen pääsyyn. Voit uskoa lisäksi, -
että taivaan valtakunta voi tulla sinulle -
ja että Jumalan tahto voi tapahtua maan päällä kuin taivaissa.
"How to Believe for Healing" (Miten uskoa paranemiseen?) -
sisältää Gordon Robertsonin videon.
Pyydä tarkkaan, niin Jumala vastaa tarkkaan.
Striimaa Gordonin opetus rukouksesta.
Jumalan nimet kertovat siitä, millainen Hän on.
Soita tänään, niin saat työkirjan.
Pyydetään nimenomaisesti.
Julistan sinulle tänään, että taivaan valtakunta tulee lähelle sinua.
Soita ruudun numeroon.
Olen Efrem Graham. Tämä on Studio 5.
Kurvaile kanssani musiikin, urheilun, TV:n ja leffojen maailmaan.
Elokuvan ohjaisi Ryan Coogler. Siitä tulisi siis erityinen.
Jututamme taiteilijoita ja tutkimme populaarikulttuurin ja uskon yhteyttä.
Pastori sanoi, että minulla on jo kuulijakunta.
Katso Studio 5 CBN:n uutiskanavalta.
Ravinto, liikunta, eteeriset öljyt, -
painonpudotus ja paljon muuta.
Lorie Johnsonin Healthy Living.
Mitä tässä on?
CBN:n terveystoimittaja Lorie Johnson kertoo uutisia terveysasiantuntijoilta.
Fantastista!
Kuulet, miten voit elää terveellisemmin.
Katso Healthy Living tiistai-iltaisin (EST).
Hei taas. Kun Venäjä hyökkäsi Ukrainaan kaksi vuotta sitten, -
lähes miljoona ukrainalaista pakeni Moldovaan.
Heistä valtaosa on palannut kotiin tai jatkanut muualle, -
mutta jääneitä on yli 100 000.
CBN:n George Thomas selvittää syitä Moldovan Chişinăusta.
Huhtikuussa tulee kaksi vuotta siitä, kun Iryna Mishina pakeni Donetskista.
Minun on ikävä kotiin. Käytiin töissä, poika kävi koulua.
Iryna, hänen äitinsä, 15-vuotias poikansa ja kissa -
ovat asuneet kaksiossa Moldovan pääkaupungin esikaupunkialueella.
Donetskiin ei voi palata sodan takia.
Siellä ei voi elää. Ei ole sähköä eikä vettä.
Hän on huolissaan miehestään Danilista, -
joka on yhä rintamalla.
On kamalaa, jos hänestä ei kuulu. Kerran ei saatu yhteyttä viikkoon.
Kahdesti viikossa Iryna ja äiti matkustavat neljä tuntia bussilla -
ukrainalaisnaisten seurakuntaan. Heidänkin miehensä ovat rintamalla.
Sieltä saa tukea. Siitä puhuminenkin saa ihon kananlihalle.
Työtä johtaa Inna Tokartshuk Missio Euraasiasta.
Järjestö palvelee 13 entisessä neuvostotasavallassa ja Puolassa.
Palvelen ihmisiä, jotka ovat kokeneet sodan, -
jättäneet kotinsa ja ehkä rakkaitaan ja asuneet kaksi vuotta -
vieraassa maassa kovissa olosuhteissa.
Tokartshuk kertoo palvelleensa ryhmissä ainakin 10 000:ta ihmistä, -
pääosin naisia ja lapsia.
Aloitamme kokoukset aina yhteydellä ja päätämme ne Jumalan Sanalla.
Kerron, mitä Raamattu sanoo heidän tilanteestaan.
Haluan heidän tietävän, kuka on Jeesus -
ja miten Sanaa voi soveltaa arjessa.
Missio Euraasia järjestää myös tapahtumia ukrainalaislapsille.
Monien, kuten Inna Tuptanovan 5-vuotiaan pojan, -
on löydettävä uusia kavereita uudessa maassa.
Hänen kaverinsa ovat ympäri Ukrainaa ja maailmaa.
Täältä hän löytää uusia ystäviä.
Siksi on niin tärkeää tulla tällaisiin tapahtumiin.
Ukrainan sota on jatkunut yli kaksi vuotta.
Missio Euraasia naapurimaa Moldovassa -
on palvellut yli 60 000:ta ukrainalaispakolaista -
fyysisissä, emotionaalisissa ja hengellisissä tarpeissa.
Aleksander Belev, moldovalainen pastori -
toimii myös Missio Euraasian kenttäjohtajana.
Sota riehuu 150 kilometrin päässä.
Belev sanoo, että Moldova tuntee koko ajan sodan seuraukset.
Rukoilkaa, että meillä säilyisi palvelualttius -
ja että ihmisillä olisi myötätuntoa ja he jakaisivat omastaan muille -
ja noudattaisivat käskyä huolehtia orvoista, leskistä ja sorretuista.
George liittyy seuraamme Ukrainan pääkaupungista Kiovasta.
Kerropa Missio Euraasian työstä Moldovassa.
He tekevät hienoa työtä.
Niin tekevät. Se on uskomatonta.
Kaikkien näiden viikkojen ja kuukausien jälkeen, -
minkä sota on kestänyt, -
ihmiset kärsivät yhä paitsi Moldovassa myös Puolassa, Unkarissa, -
Sloveniassa ja Slovakiassa.
Missio Euraasia palvelee kaikkia näitä, jotka asuvat vieraassa maassa.
Monet perheet ovat hajalla. Miehet ovat rintamalla.
Ukrainassa 18-vuotiaat pojat ja sitä vanhemmat eivät saa poistua maasta.
Täytyy tarttua aseeseen ja puolustaa maataan.
Kuvittele, millainen stressi se on perheille.
Inna Tokartshukin ja Missio Euraasian kaltaiset -
auttavat monia ihmisiä fyysisesti, emotionaalisesti ja hengellisesti.
Siellä on myös suuri kysyntä Raamatuille.
Miten Missio Euraasia vastaa siihen -
ruoan, veden ja suojan lisäksi?
Niin, kuvittele. Se on ihme sodan keskellä.
Ihmisillä on Jumalan Sanan nälkä.
He etsivät rauhaa ja helpotusta haasteiden keskelle.
Missio Euraasia painaa yli miljoona Raamattua, -
Uutta testamenttia ja lastenraamattuja -
sekä toimittaa niitä ihmisille.
Samalla he yrittävät viedä toivoa -
ja mielenrauhaa ihmisille hyvin raskaiden aikojen keskellä.
Se on todella rohkaisevaa.
Haasteiden ja vaikeiden aikojen keskellä Ukrainassa -
Jumalan Sana etenee. Ihmisten elämät muuttuvat.
Parin viikon kuluttua julkaisen jutun herätyksestä, -
joka on käynnissä konfliktin sydämessä Etelä-Ukrainassa.
Se on ihmeellistä. Olet matkustanut paljon. Palasit juuri Hersonista.
Millainen tunnelma siellä on?
Siellä ollaan vain muutaman kilometrin päässä Venäjän joukoista.
Tilanne on hyvin kiperä. Olemassa on todellinen huoli siitä, -
että venäläiset voivat vallata uudelleen nämä osat Ukrainasta.
Esteenä on enää Dnepr-joki.
Kun venäläiset vetäytyivät, he räjäyttivät tärkeimmän sillan.
Nyt joki pidättää heitä -
ja estää valloittamasta aluetta uudelleen.
Mutta hyvänen aika, millainen herätys on käynnissä aivan sotavyöhykkeellä.
Siitä tulee juttu uutislähetykseen parin viikon päästä.
Se on uskomatonta. Nekin, jotka eivät asu sotavyöhykkeellä, tulevat sinne, -
koska he haluavat tulla kirkkoon.
Eräs henkilö sanoi kokevansa kirkossa enemmän rauhaa kuin kotona, -
vaikka kirkko on alle 1,5 kilometrin päässä Venäjän joukoista.
George Thomas, rukoilemme puolestasi. Ole luja ja rohkea. Kiitos.
Ole hyvä. Kiitos.
Tulossa: Muslimivaltio Indonesiassa on liki mahdotonta avata uusi kirkko.
Miten tämä seurakunta onnistui siinä?
Maailman katsoessa ulkopuolelta...
On käynnissä diplomaattinen sota.
...Jerusalem Dateline vie sinut sisäpiiriin.
Tämä löytö voi muuttaa käsityksemme Temppelivuoresta.
Chris Mitchell raportoi Jerusalemista maailmaa muuttavista tapahtumista.
Se alkaa Israelista.
Katso Jerusalem Dateline kotisivuiltamme.
Orvon lupaus rakastaa ja auttaa vaarassa olevia lapsia.
Autamme perheitä pysymään yhdessä -
ja luomme kestäviä yhteisöjä.
Toimimme yli 60 maassa. Avullasi voimme tehdä vieläkin enemmän.
Afrikkalainen sananlasku sanoo: "Jos haluat juosta kovaa, mene yksin.
Jos haluat juosta kauas, mene yhdessä."
Me haluamme päästä pitkälle, -
jotta voisimme auttaa monia lapsia, mutta emme halua mennä yksin.
Haluamme muuttaa maailmaa yksi lapsi, perhe ja yhteisö kerrallaan.
Tuletko mukaan?
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Kokoelma voi olla sinun.
Jumalan läsnäolon voi tuntea syöpäklinikallakin.
Vapahtaja parantaa, ei ihminen. Ihminen on vain astia.
Elävien vetten virrat juoksevat lävitsesi.
Tilaa video, työkirja ja opetus puhelimitse tai verkosta.
Hei taas. USA ja Etelä-Korea järjestivät suuren sotaharjoituksen -
Korean niemimaalla tässä kuussa -
vahvistaakseen yhteistä puolustus- kykyä Pohjois-Koreaa vastaan.
Tammikuussa Kim Jong-un testasi risteily- ja ballistisia ohjuksia.
Hän on hylännyt yhdistymissuunnitelmat -
ja nimennyt Etelä-Korean ykkösviholliseksi.
Kristilliset järjestöt, kuten Peace Korea, -
yrittävät lievittää jännitteitä.
Eläkkeellä oleva upseeri tohtori Moon Young Huh uskoo, -
että rukous ja evankeliointi ovat ainoa tie rauhaan.
Herramme haluaa, että evankelioimme Pohjois-Koreaa.
Meidän tulisi rukoilla sen puolesta ja tehdä sen eteen työtä yhdessä.
Sitä kautta voimme nähdä Herran työn tulevaisuudessa.
Pohjois-Korean seurakunta on maailman ankarimmin vainottuja.
Indonesiassa asuu enemmän muslimeja kuin missään muualla.
Kirkkoja on lähes mahdotonta rakentaa, -
sillä yhteisöt eivät salli sitä.
Yksi presbyteerikirkko ei luovuttanut. 15-vuotisen taistelun jälkeen -
seurakunta palvelee nyt vapaasti omassa kirkossaan. Lucille Talusan.
Tämä on viimeinen kerta.
Muuten joko meidän veremme tai teidän veremme vuotaa. Lupaatko?
Tällaisia yhteenottoja tapahtuu usein osissa Indonesiaa.
Äärimuslimit ahdistelevat kristittyjä, joiden on pakko kokoontua kaduilla -
hallinnon suljettua kirkon.
Indonesia on muslimienemmistöinen, -
mutta perustuslaki takaa uskonnonvapauden.
Kirkoilta evätään kuitenkin usein lupa julkisen vastustuksen takia.
Vuonna 2006 Jasmin-seurakunta sai rakennusluvan -
Bogorin kaupunginvaltuustolta mutta asukkaat alkoivat vastustaa sitä.
He väittivät, että seurakunta väärensi allekirjoituksia luvanhaussa.
Vuonna 2008 rakennuslupa peruttiin -
ja puolivalmis rakennus suljettiin.
Bogorin pormestarin Bima Arya Sugiarton mukaan -
asukkaita huolettivat väitetty kristittyjen lähetystyö -
ja asukkaiden kokemus kirkkojen kasvavasta määrästä muslimialueilla.
Paikalliset ovat nähneet joukkokokoontumisia -
ja mielenosoituksia, jotka vaikuttivat yhteiskunnalliseen sopuun.
Seurakunta oli pakotettu kokoontumaan ulkona.
Pidimme jumalanpalveluksia presidentinpalatsin edessä -
ja yli vuoden ajan jalkakäytävällä kirkkomme edessä.
Yhteisön kanssa ei ollut ongelmia, -
mutta muualta tuli väkeä järjestämään protesteja.
Se häiritsi rauhaa ja järjestystä.
Ongelma ratkesi viimein vuonna 2019, -
kun pormestari Sugiarto tarjosi kirkolle tiloja muualta.
Kaunis kirkkorakennus valmistui viidentoista vuoden taistelun jälkeen.
Siellä seurakunta voi palvella vapaasti.
Viranomaisten ja seurakunnan johtajien mukaan -
tämä on pyhäkkö ja myös todistus siitä, -
että Indonesia on moniarvoinen ja suvaitseva.
Jasmin-seurakunnan tapauksesta opittiin -
valmiutta avoimeen keskusteluun -
ja johtajien sitoutumista ongelman ratkaisuun.
Meidän on vaalittava tätä yhtenäisyyttä ja moniarvoisuutta.
Pastori Darwin Darmawan kuului neuvottelukomiteaan.
Hän pitää ratkaisua ihmeenä ja voittona kaikille.
Kansalaisina on noudatettava lakia.
Perustuslaki takaa uskonnonvapauden.
Toisaalta tulee elää sovussa muiden kanssa.
Bogorin hallinto antoi meille tontin ilmaiseksi sekä luvan.
Uskomme, että Jumala voi käyttää kaikkia -
ja Hän toteuttaa suunnitelmansa, vaikka siinä kestäisi kauan.
Lucille Talusan, Bogor, Indonesia.
Tämä on CBN:n Uutisvahti.
Kiitos seurasta!
Tuoreet uutiset, juttuja ja ohjelmia yksinoikeudella.
Luotettavaa uutisointia. - Kerromme, mitä tapahtuu ja miten rukoilla.
Tämä on CBN:n Uutisvahti.
Koska totuudella on väliä.
Arkiaamuisin kahdeksalta CBN-uutiskanavalta.
Tänään puhumme siitä, miten uskoa läpi -
ja päästä paikkaan, jossa voi uskoa paranemiseen.
Opi uskon rakennuspalikoita "How to Believe for Healing" -kokoelmasta.
Jumalan läsnäolon voi tuntea syöpäklinikallakin.
Ihmeellisiä paranemiskertomuksia.
Tiesimme Jumalan vaikuttaneen.
Näen Hänet Jumalana, jolle mikään ei ole mahdotonta.
Löydä elämääsi innoitusta.
Elävien vetten virrat juoksevat lävitsesi.
Vapahtaja parantaa, ei ihminen. Ihminen on vain astia.
Kokoelma voi olla sinun.
Voit saada sen. Jeesus tuli sinun vuoksesi.
Saat videon, työkirjan ja opetuksen, kun tulet CBN:n kumppaniksi.
Soita tai liity verkossa tänään.
Nykytieteen ulottumattomissa on voima, joka uhmaa logiikkaa.
Miten selvisin? - Meni ajantaju.
Innoittavia ensikäden kokemuksia Jumalan väliintulosta, -
joka käänsi mahdottomat tilanteet.
Se oli täysi ihme. - Rukous toimii.
Jumala teki sen. - Hän pystyy mahdottomaan. - Hän ei petä.
"Ihmeissä eläminen tänään" viikonloppuisin CBN:n kanavilla.
Lataa CBN News -sovellus. Kaikki uutiset samasta paikasta.
Uutishälytyksiä. Katso CBN News -kanavaa suorana.
CBN News. Koska totuudella on väliä.
Lataa sovellus osoitteesta cbnnewsapp.com.
Pohjoiscarolinalainen pastori osoitti armoa kuljettajalle, -
joka menetti rekkansa hallinnan ja törmäsi pastorin kirkkoon.
Pastori oli tapahtumahetkellä vain metrien päässä kotonaan.
Hän auttoi typertyneen kuljettajan rekasta.
Vaikka hävitys oli kamala, pastori tarjosi kuljettajalle anteeksiantoa.
Läheinen kirkko on avannut ovensa pastorin seurakunnalle.
Hienoa päättää ohjelma toivontäyteiseen juttuun.
Kiitos seurasta! Nähdään taas ensi viikolla.
Siihen saakka Jumalan siunausta ja hyvää viikkoa.
Suomennos: Marianne Tenetz